b'\n_START_ARTICLE_\nJan Bu\xc5\x82hak\n_START_SECTION_\nBiografija\n_START_PARAGRAPH_\n1887\xe2\x80\x931897\xc2\xa0m. mok\xc4\x97si gimnazijoje Vilniuje, 1897\xc2\xa0m. mokslo baigimo diplom\xc4\x85 gavo Osta\xc5\xa1ine._NEWLINE_1897\xe2\x80\x931899\xc2\xa0m. studijavo Jogailos universiteto Filosofijos skyriuje, Krokuvoje, ta\xc4\x8diau d\xc4\x97l \xc5\xa1eimynini\xc5\xb3 prie\xc5\xbeas\xc4\x8di\xc5\xb3 mokslus tur\xc4\x97jo mesti ir gr\xc4\xaf\xc5\xbe\xc4\x99s \xc4\xaf t\xc4\x97vi\xc5\xa1k\xc4\x99 u\xc5\xbesi\xc4\x97m\xc4\x97 \xc5\xbeem\xc4\x97s \xc5\xabkiu._NEWLINE__NEWLINE_Nuosekliai gilintis \xc4\xaf fotografij\xc4\x85 Janas Bu\xc5\x82hakas prad\xc4\x97jo 1905\xe2\x80\x931912\xc2\xa0m._NEWLINE__NEWLINE_Fotografijos mok\xc4\x97si savaranki\xc5\xa1kai, bet 1912\xc2\xa0m. baig\xc4\x97 fotografijos kursus pas Hugo Erfurth\xc4\x85 Drezdene (Vokietijoje)._NEWLINE_1912\xc2\xa0m. Vilniuje jis atidar\xc4\x97 savo dirbtuves ir Ferdinando Ruszczyco \xc4\xafkv\xc4\x97ptas \xc4\x97m\xc4\x97 inventorizuoti Vilniaus senamies\xc4\x8dio, o v\xc4\x97liau ir visos Lenkijos architekt\xc5\xabros paminklus. Paminkl\xc5\xb3 inventorizacij\xc4\x85 t\xc4\x99s\xc4\x97 iki pat 1944\xc2\xa0m. ir sukaup\xc4\x97 apie 10000 darb\xc5\xb3._NEWLINE_Nuotraukos priskiriamos impresionistiniam stiliui. V\xc4\x97liau J. Bulhako fotografij\xc5\xb3 stilius pavadintas piktorializmu (liet. tapybi\xc5\xa1ku). 1920\xe2\x80\x931930\xc2\xa0m. daug fotografavo Vilniaus ir jo apylinki\xc5\xb3 vaizd\xc5\xb3. Du kartus inventorizavo Vilniaus senamies\xc4\x8dio architekt\xc5\xabros paveld\xc4\x85\xc2\xa0\xe2\x80\x93 pirm\xc4\x85 kart\xc4\x85 1912\xe2\x80\x931919\xc2\xa0m., antr\xc4\x85\xc2\xa0\xe2\x80\x93 1944\xc2\xa0m. liepos-rugs\xc4\x97jo m\xc4\x97nesiais pagal Raudosios Armijos u\xc5\xbesakym\xc4\x85 inventorizavo Vilniaus miestui padaryt\xc4\x85 karo veiksm\xc5\xb3 \xc5\xbeal\xc4\x85._NEWLINE_Nuo 1931\xc2\xa0m. iki mirties para\xc5\xa1\xc4\x97 keturias knygas apie fotografij\xc4\x85. \xc4\xaek\xc5\xabr\xc4\x97 pirm\xc4\x85j\xc4\x85 profesionali\xc4\x85 Vilniaus fotografijos Vilniaus ir jai vadovavo. Paskelb\xc4\x97 daugiau kaip 100 straipsni\xc5\xb3 fotografijos estetikos klausimais, paliko \xc5\xa1imtus verting\xc5\xb3 fotografini\xc5\xb3 vaizd\xc5\xb3. 1927\xc2\xa0m. Vilniuje \xc4\xafk\xc5\xabr\xc4\x97 Fotografijos m\xc4\x97g\xc4\x97j\xc5\xb3 draugij\xc4\x85 ir Vilniaus fotoklub\xc4\x85. Skait\xc4\x97 fotomeno paskaitas Vilniaus Universitete \xc4\xafsteigtai menin\xc4\x97s fotografijos katedroje, kuri ir tapo pirm\xc4\x85ja profesionalaus fotografijos meno mokykla. Vadino save fotografiku, kitaip tariant, fotomenininku, siek\xc4\x97, kad fotografija tapt\xc5\xb3 pripa\xc5\xbeinta ir \xc4\xafvertinta profesionalaus meno sritimi._NEWLINE_Jano Bulhako nuotrauk\xc5\xb3 i\xc5\xa1 meno kolekcionieriaus Vlado Daumanto rinkini\xc5\xb3 turi ir M. K. \xc4\x8ciurlionio dail\xc4\x97s muziejus.'